pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-PM follows up on implementation of TPMAP in Sakon Nakhon province
วันศุกร์ที่ 17 มิถุนายน 2565
PM follows up on implementation of TPMAP in Sakon Nakhon province
PM follows up on implementation of TPMAP in Sakon Nakhon province
June 15, 2022, at 0930hrs, at Phra Ajarn Fan Arjaro Hospital, Panna Nikhom district, Sakon Nakhon province, Prime Minister and Defense Minister Gen. Prayut Chan-o-cha, together with Minister of Interior Gen. Anupong Paojinda, Minister of Digital Economy and Society Chaiwut Thanakamanusorn, Minister of Labor Suchart Chomklin, and the delegation, followed up on the use of “Thai People Map and Analytics Platform (TPMAP)”, a data analytics tool aiming at precision poverty alleviation and improving quality of life for Thai citizens, and the implementation progress to promote Thailand as “herbal hub”. Government Spokesperson Thanakorn Wangboonkongchana disclosed the Prime Minister’s missions as follows:
With regard to the province’s endeavor to eradicate poverty and develop people of all ages, in the year 2022 approx. population of Sakon Nakhon is 1.14 million, out of whom target population under TPMAP accounts for 12,261 people, a decline in number comparing to 2018 (22,922 people). This demonstrates successful mobilization of the policy to reduce the number of TPMAP-targeted population.
Sakon Nakhon is also one of the four pilot provinces (Prachin Buri, Surat Thani, Sakon Nakhon, and Chiang Rai) to be promoted as the “Herbal City”, with Phra Ajarn Fan Arjaro Hospital as provincial center for traditional medical treatment and applied Thai traditional medicine. One-stop herbal hub and Thai traditional medicine has been promoted through the purchase of herbal raw materials from local farmers, and production of innovative healthcare products according to the international standard under brand “Arjaro Herb”. As a result, farmers’ revenues have remarkably increased and more employments have been created.
The Prime Minister expressed pleasure to visit Sakon Nakhon once again, and affirmed the Government’s commitment to promote the province’s potential as an herbal metropolis. The Government also strives to propel national development in accordance with the Sufficiency Economy Philosophy (SEP) to eliminate poverty, and promote people’s sustainable safety and immunity. Budget will be allocated according to policy priorities to all the 77 provinces. On the COVID-19 situation, the Government has put utmost effort to address the problem until Thailand is recognized as one of the countries which has provided the most effective response to COVID-19. However, although the situation has improved, it is important that everyone keep their guard high, and receive full vaccination.
The Prime Minister also expressed concern on the use of herbs, especially the recently-decriminalized cannabis, and stated that it is very important to educate the public on the pros and cons, and proper usage of cannabis. Processed herbs for medical use have to be well controlled and standardized.
รัฐบาลไทย-ข่าวทำเนียบรัฐบาล-ผู้ประกันตน ม.33 ที่ว่างงาน ขอรับชดเชยผ่าน e-service
วันอาทิตย์ที่ 22 สิงหาคม 2564
ผู้ประกันตน ม.33 ที่ว่างงาน ขอรับชดเชยผ่าน e-service
วันจันทร์ที่ 2 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
ผู้ประกันตนตาม ม.33 ของ พ.ร.บ.ประกันสังคม ที่ว่างงานจากสถานการณ์โรคโควิด-19 เนื่องจากนายจ้างหยุดประกอบกิจการตามคําสั่งของราชการ เพื่อป้องกันการแพร่ระบาดของโรค สามารถขอรับสิทธิชดเชยการว่างงานเนื่องจากเหตุสุดวิสัยได้ โดยให้นายจ้างแจ้งขอรับสิทธิให้แก่ผู้ประกันตนผ่านระบบ e-service และส่งเอกสาร พร้อมสําเนาสมุดบัญชีธนาคารของผู้ประกันตนไปที่สํานักงานประกันสังคมพื้นที่ ภายใน 3 วันหลังบันทึกข้อมูลในระบบ โดยผู้ประกันตนจะได้รับเงินชดเชย ร้อยละ 50 ของค่าจ้างรายวัน สูงสุด 90 วัน ภายใต้เงื่อนไขว่าจะต้องเป็นผู้ประกันตนที่ส่งเงินสมทบมาแล้วไม่น้อยกว่า 6 เดือน สําหรับผู้ที่ต้องการข้อมูลเพิ่มเติม ติดต่อได้ที่สายด่วน 1506 ตลอด 24 ชั่วโมง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.พม. เปิดกิจกรรม "จาก(ปัน)ฝัน..สู่ฝัน" For Our Dreams ส่งมอบของขวัญให้ผู้เสียหายจากการค้ามนุษย์ที่เลือกเองได้ ผ่านเทคโนโลยีดิจิทัล
วันพุธที่ 30 มิถุนายน 2564
รมว.พม. เปิดกิจกรรม "จาก(ปัน)ฝัน..สู่ฝัน" For Our Dreams ส่งมอบของขวัญให้ผู้เสียหายจากการค้ามนุษย์ที่เลือกเองได้ ผ่านเทคโนโลยีดิจิทัล
รมว.พม. เปิดกิจกรรม "จาก(ปัน)ฝัน..สู่ฝัน" For Our Dreams ส่งมอบของขวัญให้ผู้เสียหายจากการค้ามนุษย์ที่เลือกเองได้ ผ่านเทคโนโลยีดิจิทัล
วันที่ 29 มิ.ย. 64เวลา 14.30 น. ที่บริเวณโถงชั้น 1 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว กรุงเทพฯนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานเปิดกิจกรรม "เรามีเรา" และกิจกรรม "จาก(ปัน)ฝัน...สู่ฝัน" For Our Dreams โดยความร่วมมือระหว่างบริษัท ปันฝัน วิสาหกิจเพื่อสังคม (โครงการปันฝันปันยิ้ม) และบริษัท หลักทรัพย์ฟินันเซีย จํากัด (มหาชน) เพื่อส่งมอบของขวัญที่ได้รับการสนับสนุนจากโครงการฯ ให้กับผู้เสียหายจากการค้ามนุษย์ที่อยู่ในความดูแลของกระทรวง พม. โดยผู้เสียหายจากการค้ามนุษย์ สามารถเลือกของขวัญได้ด้วยตัวเอง พร้อมทั้งลงนามในการ์ดอิเล็กทรอนิกส์ให้กําลังใจ ชมแคตตาล็อกของขวัญบนตู้คีย์ออส และชมตัวอย่างของขวัญ
นายจุติกล่าวว่า เนื่องในเดือนมิถุนายนของทุกปี เป็นเดือนรณรงค์ต่อต้านการค้ามนุษย์ ซึ่งสังคมโลกให้ความสําคัญกับปัญหาการค้ามนุษย์ เนื่องจากเป็นการกระทําที่ละเมิดสิทธิมนุษยชนและถือว่าเป็นอาชญากรรมระหว่างประเทศ อีกทั้งเป็นการลดทอนศักดิ์ศรีและคุณค่าความเป็นมนุษย์ สําหรับประเทศไทยโดยรัฐบาล ได้ประกาศ การป้องกันปราบปรามการค้ามนุษย์ เป็นวาระแห่งชาติ เมื่อวันที่ 3 เมษายน 2558 และได้ขับเคลื่อนการดําเนินงานป้องกันและแก้ไขปัญหาการค้ามนุษย์อย่างต่อเนื่องและจริงจัง โดยคํานึงถึงประโยชน์สูงสุดของผู้เสียหายจากการค้ามนุษย์เป็นสําคัญ สําหรับปี 2564 กระทรวง พม. ในฐานะหน่วยงานภาครัฐที่มีภารกิจสําคัญในการคุ้มครอง ดูแล ช่วยเหลือ ผู้เสียหายจากการค้ามนุษย์ ได้จัดกิจกรรม "จาก(ปัน)ฝัน..สู่ฝัน" For Our Dreams โดยกระทรวง พม. ร่วมกับบริษัท ปันฝัน วิสาหกิจเพื่อสังคม (โครง การปันฝันปันยิ้ม) และบริษัท หลักทรัพย์ฟินันเซีย จํากัด (มหาชน) เพื่อมอบของขวัญที่ตรงกับความต้องการของผู้เสียหายจากการค้ามนุษย์ในความดูแลของกระทรวง พม. โดยมีการสอบถามความต้องการของผู้เสียหายจากการค้ามนุษย์ ด้วยเทคโนโลยีดิจิทัลที่เข้ามาช่วยในการเลือกสินค้าที่ตนเองต้องการ นับเป็นการสร้างความสุขอีกครั้ง หลังจากผ่านมรสุมอันเลวร้ายในชีวิต ซึ่งกระทรวง พม. ได้ให้ความสําคัญเป็นลําดับแรก เมื่อผู้เสียหายจากการค้ามนุษย์เข้ามาอยู่ในความดูแลของเราภายใต้บ้านแห่งความสุข หรือ HAPPY SHELTER โดยเราพร้อมที่จะดูแลให้มีความสุขที่สุดเท่าที่จะทําได้ เพื่อช่วยลบรอยบาดแผลทางจิตใจและให้สามารถกลับไปยืนอย่างเข้มแข็งในสังคมได้อีกครั้ง
นายจุติกล่าวเพิ่มเติมว่า ตนขอขอบคุณบริษัท หลักทรัพย์ฟินันเซีย จํากัด (มหาชน) และบริษัท ปันฝัน วิสาหกิจเพื่อสังคม (โครงการปันฝัน ปันยิ้ม) เป็นอย่างยิ่ง ที่ให้ความสําคัญกับการมีส่วนร่วมช่วยกันดูแลทุกข์สุขของพี่น้องประชาชน โดยเฉพาะในสถานการณ์โรคโควิด-19 ที่กําลังแพร่ระบาดอยู่ในขณะนี้ และตนเชื่อมั่นว่าประเทศไทยจะสามารถผ่านพ้นวิกฤติที่กําลังเผชิญนี้ไปด้วยกันได้อย่างแน่นอน
รัฐบาลไทย-ข่าวทำเนียบรัฐบาล-รัฐมนตรีดีอีเอส รับพระราชทานบัตรอำนวยพร เนื่องในโอกาสวันขึ้นปีใหม่ พุทธศักราช 2565
วันจันทร์ที่ 17 มกราคม 2565
รัฐมนตรีดีอีเอส รับพระราชทานบัตรอํานวยพร เนื่องในโอกาสวันขึ้นปีใหม่ พุทธศักราช 2565
รัฐมนตรีดีอีเอส รับพระราชทานบัตรอํานวยพร เนื่องในโอกาสวันขึ้นปีใหม่ พุทธศักราช 2565
เมื่อวันที่17มกราคม2564สมเด็จพระเจ้าน้องนางเธอเจ้าฟ้าจุฬาภรณวลัยลักษณ์อัครราชกุมารีกรมพระศรีสวางควัฒนวรขัตติยราชนารีและสมเด็จพระเจ้าลูกเธอเจ้าฟ้าสิริวัณณวรีนารีรัตนราชกัญญาพระราชทานบัตรอํานวยพรเนื่องในโอกาสวันขึ้นปีใหม่พุทธศักราช2565แก่นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมณห้องรับรองแขกต่างประเทศชั้น9กระทรวงดิจิทัลเพื่อเศรษฐกิจและสังคมทั้งนี้สมเด็จพระเจ้าน้องนางเธอเจ้าฟ้าจุฬาภรณวลัยลักษณ์อัครราชกุมารีกรมพระศรีสวางควัฒนวรขัตติยราชนารีและสมเด็จพระเจ้าลูกเธอเจ้าฟ้าสิริวัณณวรีนารีรัตนราชกัญญาได้พระราชทานบัตรพระราชทานพรปีใหม่ประจําปีพุทธศักราช2565โดยด้านหน้าของบัตรพระราชทานพรปีใหม่มีตราประจําพระองค์เมื่อเปิดบัตรพระราชทานพรมีพระบรมฉายาลักษณ์ฯและข้อความ"พระราชทานพรปีใหม่พ.ศ. 2565"
************
รัฐบาลไทย-ข่าวทำเนียบรัฐบาล-เริ่มวันนี้! น้ำมันปาล์มขวดลด4-5 บาท ซูเปอร์/ค้าปลีกขนาดใหญ่นำร่อง อาทิตย์หน้าลดอีก จุรินทร์สั่งกรมการค้าภายในเกาะติด
วันพฤหัสบดีที่ 14 กรกฎาคม 2565
เริ่มวันนี้! น้ํามันปาล์มขวดลด4-5 บาท ซูเปอร์/ค้าปลีกขนาดใหญ่นําร่อง อาทิตย์หน้าลดอีก จุรินทร์สั่งกรมการค้าภายในเกาะติด
เริ่มวันนี้! น้ํามันปาล์มขวดลด4-5 บาท ซูเปอร์/ค้าปลีกขนาดใหญ่นําร่อง อาทิตย์หน้าลดอีก จุรินทร์สั่งกรมการค้าภายในเกาะติด
วันที่ 14 กรกฎาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ได้ติดตามการปรับระดับราคาสินค้าอุปโภคบริโภคมาอย่างต่อเนื่องเพื่อไม่ให้เกิดการเอาเปรียบผู้บริโภคหรือการค้ากําไรเกินควร ในช่วงที่คนไทยเช่นเดียวกับคนทั่วโลกที่กําลังเผชิญปัญหาภาวะเงินเฟ้อ โดยมีการติดตามต้นทุนการผลิต ปริมาณสต๊อกสินค้า เพื่อให้การกําหนดราคาเป็นธรรมแก่ทุกฝ่าย ส่งผลให้สินค้าจําเป็นในชีวิตประจําวันหลายชนิดชะลอการปรับเพิ่มราคา และล่าสุด นายจุรินทร์ ได้สั่งการให้เร่งรัดการปรับลดราคาน้ํามันปาล์มขวดตามต้นทุนการผลิตที่ปรับลดลง โดยร้านค้าปลีกขนาดใหญ่ ห้างสรรพสินค้า จะเริ่มปรับลดราคาน้ํามันปาล์มขวดลง 4-5 บาท จากราคาขายปัจจุบันที่ขวดละ 69-70 บาท เริ่มตั้งแต่วันที่ 14 ก.ค. 2565 เป็นต้นไป เพื่อให้มีราคาสะท้อนตามต้นทุนที่แท้จริง
นางสาวรัชดา กล่าวว่า กรมการค้าภายใน กระทรวงพาณิชย์ ได้รายงานผลการประชุมร่วมกับห้างสรรพสินค้า ร้านค้าปลีกขนาดใหญ่ ซูเปอร์มาร์เกต ซึ่งทุกฝ่ายพร้อมให้ความร่วมมือ แต่การลดราคาอาจจะไม่เท่ากันขึ้นอยู่กับต้นทุนและสต๊อกเก่าที่มีค้างอยู่ของแต่ละผู้ประกอบการ แต่ยืนยันได้ว่าน้ํามันปาล์มขวดจะต้องขายตามต้นทุนที่แท้จริง หากผลปาล์มดิบลดราคา น้ํามันปาล์มขวดก็ต้องปรับลดด้วยเป็นไปตามโครงสร้างการคํานวณราคาประมาณการของผลปาล์มน้ํามัน น้ํามันปาล์มดิบ และน้ํามันปาล์มขวด ที่กระทรวงพาณิชย์กําหนดไว้เป็นราคาแนะนําให้ปฏิบัติ ซึ่งสัปดาห์นี้ผูประกอบการรายใหญ่จะเริ่มต้นลดราคา 4-5 บาทก่อน และสัปดาห์หน้าจะทยอยลดอีก ซึ่งการคํานวณราคาจะต้องดูต้นทุนสต๊อกช่วงก่อนหน้าที่สั่งสินค้าเข้ามาประกอบด้วย โดยกรมการค้าภายในจะติดตามการปรับลดราคาอย่างใกล้ชิดให้เป็นไปตามต้นทุนที่แท้จริง เพื่อไม่ให้เกิดการเอาเปรียบผู้บริโภค ตามข้อสั่งการรองนายกฯ จุรินทร์
“สําหรับสินค้าทั่วไป สํานักงานพาณิชย์จังหวัดทั่วประเทศ ยังได้ติดตามกํากับดูแลสินค้าอุปโภคบริโภคให้มีการปฏิบัติตาม พระราชบัญญัติว่าด้วยราคาสินค้าและบริการ พ.ศ. 2542 โดยให้ร้านค้าต้องปิดป้ายแสดงราคาจําหน่ายสินค้าให้ชัดเจน ห้ามฉวยโอกาสปรับขึ้นราคาหรือจําหน่ายสินค้าราคาสูงเกินสมควร ตัวเลข ณ วันที่ 12 ก.ค. มีการสํารวจรวม 299 แห่ง จากห้างสรรพสินค้า 105 แห่ง ร้านค้าปลีก - ส่ง 129 แห่ง และตลาดสด 65 แห่ง โดยยอดสะสมตั้งแต่วันที่ 27 มิ.ย.65 รวมทั้งสิ้น 4,635 แห่ง จากห้างสรรพสินค้า 1,613 แห่ง ร้านค้าปลีก - ส่ง 2,139 แห่ง และตลาดสด 883 แห่ง พบว่าขณะนี้สินค้ามีเพียงพอกับความต้องการในแต่ละพื้นที่ หากประชาชนพบการทําผิดกฎหมาย รวมทั้งการกระทําผิดในร้านค้าออนไลน์ สามารถโทรแจ้งข้อมูลได้ที่ สายด่วนกรมการค้าภายใน 1569 หรือทางอีเมล์ 1569@dit.go.th.” นางสาวรัชดา กล่าว
รัฐบาลไทย-ข่าวทำเนียบรัฐบาล-ไทยปรับมาตรการเข้าประเทศ ยกเลิกระบบ Test and Go เป็นวันแรก
วันจันทร์ที่ 2 พฤษภาคม 2565
ไทยปรับมาตรการเข้าประเทศ ยกเลิกระบบ Test and Go เป็นวันแรก
วันอาทิตย์ที่ 1 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
วันนี้(1พ.ค.65) เป็นวันแรกของการยกเลิกระบบ Test and Go สําหรับผู้เดินทางเข้าประเทศไทย โดยผู้ได้รับวัคซีนโควิด-19 ครบตามเกณฑ์ให้ลงทะเบียนผ่านระบบ Thailand Pass เพื่อแสดงหลักฐานการได้รับวัคซีนและประกันภัยวงเงิน 10,000 ดอลลาร์สหรัฐ เมื่อมาถึงไม่ต้องกักตัว ส่วนผู้ที่ยังไม่ได้รับวัคซีนหรือรับไม่ครบตามเกณฑ์ ให้แสดงผลตรวจ RT-PCR ที่เป็นลบไม่เกิน 72 ชม.ก่อนเดินทาง การจองห้องพัก Alternative Quarantine และประกันภัยวงเงิน 10,000 ดอลลาร์สหรัฐ ในระบบ Thailand Pass เมื่อมาถึงให้กักตัวในที่พัก 5 วัน ตรวจ RT-PCR ในวันที่ 4 หรือ 5 ทั้งนี้ แนะนําให้ทุกคนตรวจ ATK ด้วยตนเองระหว่างพํานัก และหากพบว่ามีความเสี่ยงสูงให้กักตัว 5 วัน สังเกตอาการ 5 วัน ตรวจ ATK ในวันที่ 5 และ 10
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม.รับทราบผลการดำเนินงานตามข้อเสนอแนะเพื่อป้องกันการทุจริตเกี่ยวกับรถบรรทุกน้ำหนักเกินของ คณะกรรมการ ป.ป.ช. โดยมุ่งเอาผิดกับผู้ประกอบการด้วย พร้อมทำเอ็มโอยูโครงการรถบรรทุกสีขาว
วันอังคารที่ 15 มีนาคม 2565
ครม.รับทราบผลการดําเนินงานตามข้อเสนอแนะเพื่อป้องกันการทุจริตเกี่ยวกับรถบรรทุกน้ําหนักเกินของ คณะกรรมการ ป.ป.ช. โดยมุ่งเอาผิดกับผู้ประกอบการด้วย พร้อมทําเอ็มโอยูโครงการรถบรรทุกสีขาว
ครม.รับทราบผลการดําเนินงานตามข้อเสนอแนะเพื่อป้องกันการทุจริตเกี่ยวกับรถบรรทุกน้ําหนักเกินของ คณะกรรมการ ป.ป.ช. โดยมุ่งเอาผิดกับผู้ประกอบการด้วย พร้อมทําเอ็มโอยูโครงการรถบรรทุกสีขาว
วันที่ 15 มีนาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) รับทราบผลการดําเนินงานตามข้อเสนอแนะเพื่อป้องกันการทุจริตเกี่ยวกับรถบรรทุกน้ําหนักเกินของคณะกรรมการป้องกันและปราบปรามการทุจริตแห่งชาติ(คณะกรรมการป.ป.ช.) ตามที่กระทรวงคมนาคมเสนอ โดยได้ มีการแต่งตั้งคณะกรรมการพิจารณาแนวทางการดําเนินการเพื่อป้องกันการทุจริตเกี่ยวกับรถบรรทุกน้ําหนักเกินและได้ประชุมครั้งแรก เมื่อวันที่ 21 มกราคม 2565 มีสาระสําคัญ เช่น ประเด็นเรื่อง การบังคับใช้กฎหมายให้สามารถเอาผิดและลงโทษผู้ประกอบการที่บรรทุกน้ําหนักเกินอย่างเป็นรูปธรรม ในประเด็นนี้ การจับกุมรถบรรทุกน้ําหนักเกินของกรมทางหลวงและกรมทางหลวงชนบท จะสิ้นสุดเมื่อลงบันทึกประจําวันที่สถานีตํารวจในท้องที่ และจะมีการเพิ่มข้อความในบันทึกการจับกุมให้ดําเนินการกับผู้ว่าจ้างด้วย
ทั้งนี้กรมทางหลวงจะสรุปผลการจับกุมรถบรรทุกน้ําหนักเกินเป็นรายเดือนให้กรมการขนส่งทางบก ดําเนินการลงโทษในส่วนที่เกี่ยวข้อง โดยจะมีการระบุหมายเลขทะเบียนรถ จังหวัดที่รถจดทะเบียน และระบุว่ารถมีการดัดแปลงหรือไม่ หากพบว่ามีการกระทําความผิดให้ลงโทษตามกฎหมายอย่างเคร่งครัดต่อไป
นอกจากนี้หน่วยงานในสังกัดกระทรวงคมนาคม ส่วนราชการ รัฐวิสาหกิจ ภาคอุตสาหกรรมปิโตรเลียม และสหพันธ์และสมาคมด้านการขนส่งได้มีการลงนามในเอ็มโอยู โครงการรถบรรทุกสีขาว ว่าด้วยความร่วมมือในการกํากับควบคุมยานพาหนะไม่ให้บรรทุกน้ําหนักเกินกว่าที่กฎหมายกําหนด และมีการจัดอบรมให้ความรู้แก่หัวหน้าส่วนราชการ เจ้าพนักงานทางหลวง และเจ้าหน้าที่ผู้เกี่ยวข้องเพื่อนําไปใช้ในการปฏิบัติงาน และให้กรมส่งเสริมการปกครองท้องถิ่นคัดเลือกอปท.ที่มีปัญหาเรื่องรถบรรทุกน้ําหนักเกินและขยายผลในพื้นที่อื่นๆเพื่อรวบรวมให้กรมทางหลวงชนบทดําเนินการต่อไป และให้กรมอุตสาหกรรมพื้นฐานและการเหมืองแร่และสํานักงานคณะกรรมการอ้อยและน้ําตาลทรายรวบรวมรายชื่อสมาคม สมาพันธ์ หน่วยงานที่เกี่ยวข้องกับการขนส่งด้วยรถบรรทุก เพื่อให้กรมทางหลวงจัดทําเอ็มโอยูเพิ่มเติมต่อไป
สําหรับประเด็นเรื่องการแก้ไขปัญหาการบังคับใช้กฎหมายนั้นกรมทางหลวงได้ศึกษาแนวทางแก้ไขกฎหมายในเบื้องต้นแล้ว โดยจะแก้ไขจากโทษอาญาให้เป็นโทษทางแพ่งที่มีอัตราก้าวหน้า รวมทั้งได้ศึกษาการเก็บค่าธรรมเนียมรถบรรทุกพิเศษ เช่น กลุ่มรถขนาดใหญ่ โดยจะแก้ไขพระราชกําหนดค่าธรรมเนียมการใช้ยานยนต์บนทางหลวงและสะพาน พ.ศ. 2497 ซึ่งขณะนี้อยู่ระหว่างศึกษารายละเอียด และที่ประชุมได้มอบหมายให้กรมทางหลวงประสานกับสํานักงานตํารวจแห่งชาติเพื่อพิจารณาการแก้ไขกฎหมายที่เกี่ยวข้องเพื่อให้สามารถบังคับใช้กฎหมายได้อย่างมีประสิทธิภาพมากขึ้น
---------------------------
รัฐบาลไทย-ข่าวทำเนียบรัฐบาล-พม. ร่วมยินดีน้องไอนาส เยาวชนต้นแบบ เรียนต่อจีน คณะแพทยศาสตร์ พร้อมเป็นตัวแทนเยาวชนไทยร่วมประชุม World Youth Development Forum
วันจันทร์ที่ 27 มิถุนายน 2565
พม. ร่วมยินดีน้องไอนาส เยาวชนต้นแบบ เรียนต่อจีน คณะแพทยศาสตร์ พร้อมเป็นตัวแทนเยาวชนไทยร่วมประชุม World Youth Development Forum
พม. ร่วมยินดีน้องไอนาส เยาวชนต้นแบบ เรียนต่อจีน คณะแพทยศาสตร์ พร้อมเป็นตัวแทนเยาวชนไทยร่วมประชุม World Youth Development Forum
เมื่อวันที่ 24 มิ.ย. 65 เวลา 10.15 น.นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) ให้นางสาวไอนาส อยู่เป็นสุข ซึ่งสําเร็จการศึกษาจากโรงเรียน Pan-Asia International School, Bangkok และเป็นเยาวชนผู้ผ่านการอบรมโครงการ Youth Volunteer for APEC พร้อมครอบครัว เข้าพบ เพื่อร่วมแสดงความยินดี เนื่องในโอกาสที่นางสาวไอนาส ผ่านการคัดเลือกเข้าศึกษาต่อคณะแพทยศาสตร์ (MBBS) มหาวิทยาลัยเจ้อเจียง (Zhejiang University) สาธารณรัฐประชาชนจีน โดยมี นางสาววิมลรัตน์ รัชชุกูล ผู้อํานวยการกองการต่างประเทศ สํานักงานปลัดกระทรวง พม. เข้าร่วม ณ ห้องประชุมจันทร์กะพ้อ ชั้น 19 อาคารกระทรวง พม. (ตึกใหม่) สะพานขาว กทม.
นางสาวแรมรุ้งกล่าวว่า ในโอกาสนี้ ตนขอขอบคุณนางสาวไอนาส ที่ได้ให้ความร่วมมือในการเข้าร่วมกิจกรรมตลอดโครงการ Youth Volunteer for APEC รวมถึงกิจกรรมต่างๆ ของกระทรวง พม. อย่างต่อเนื่องเสมอมา อีกทั้งได้ให้ครอบครัวของนาวสาวไอนาส ประกอบด้วย นางมณฑิรา ทัศนประเสริฐ (มารดา) นายไฟโรส อยู่เป็นสุข (บิดา) และน้องชาย เข้าพบและมอบของที่ระลึก พร้อมทั้งแสดงความยินดีแก่นางสาวไอนาส และครอบครัวที่คอยสนับสนุนและอยู่เบื้องหลังความสําเร็จดังกล่าว ถือเป็นแบบอย่างที่ดีในการพัฒนาตนเอง ทั้งนี้ นางสาวไอนาส ยังได้รับการคัดเลือกจากกระทรวง พม. เพื่อเป็นตัวแทนเยาวชนไทยในการเข้าร่วมการประชุม World Youth Development Forum ผ่านระบบการประชุมทางไกล จัดโดย All-China Youth Federation (ACYF) ระหว่างวันที่21 - 23กรกฎาคม 2565 ณ กรุงปักกิ่ง สาธารณรัฐประชาชนจีน
รัฐบาลไทย-ข่าวทำเนียบรัฐบาล-สปสช. ชี้แจงข้อเรียกร้องให้ตรวจ ATK ประชาชนโดยไม่คิดค่าใช้จ่าย
วันศุกร์ที่ 6 สิงหาคม 2564
สปสช. ชี้แจงข้อเรียกร้องให้ตรวจ ATK ประชาชนโดยไม่คิดค่าใช้จ่าย
สปสช. เผยอยู่ระหว่างการสอบสวนข้อเท็จจริง และกําลังดําเนินการจัดซื้อชุดตรวจ ATK เพื่อให้ประชาชนเข้าถึงบริการโดยไม่เสียค่าใช้จ่าย
วันที่ 6 สิงหาคม 2564 นายแพทย์จเด็จ ธรรมธัชอารี เลขาธิการสํานักงานหลักประกันสุขภาพแห่งชาติ ชี้แจงกรณีนายพลภูมิฯ ส.ส.กทม. พรรค พท. เผยได้รับการร้องเรียนจากประชาชนเกี่ยวกับการตรวจหาเชื้อโควิด-19 ด้วยวิธี ATK ของคลินิกอบอุ่น ว่ามีค่าตรวจ 800 บาท เมื่อสอบถาม สปสช. ได้รับคําตอบว่าค่าใช้จ่ายจะขึ้นอยู่กับแพทย์ผู้ตรวจ หากผู้เข้ารับการตรวจเป็นผู้สัมผัสเสี่ยงสูงจะไม่เสียค่าบริการ แต่ถ้าไม่ใช่ผู้สัมผัสเสี่ยงสูง หรือไม่เข้าเงื่อนไขที่กําหนดจะต้องเสียค่าใช้จ่าย ซึ่งเป็นเรื่องไม่เหมาะสม เพราะควรให้ประชาชนได้รับการตรวจฟรี นั้น
1.ภายหลังรับทราบข้อมูลดังกล่าวแล้ว ได้เร่งให้เจ้าหน้าที่ สปสช. เขต 13 กทม. ทําการตรวจสอบโดยอยู่ระหว่างการสอบสวนข้อเท็จจริง ซึ่งคลินิกที่ถูกร้องเรียนเป็นหน่วยบริการในระบบบัตรทอง ที่ร่วมรับดูแลผู้ติดเชื้อโควิด-19 ที่บ้านและในชุมชน (Home Isolation/Community Isolation : HI/CI) จริง แต่ยังไม่ได้ร่วมให้บริการตรวจโควิด-19 ด้วยชุด ATK ซึ่งขณะนี้ สปสช. มีนโยบายเตรียมที่จะกระจายชุดตรวจ ATK เพื่อให้ประชาชนเข้าถึงบริการแล้วโดยไม่เสียค่าใช้จ่าย
2.สําหรับผู้ที่เข้ารับการตรวจคัดกรองโควิด-19 ด้วยชุดตรวจ ATK ภายใต้ระบบบัตรทองครอบคลุมประชาชนคนไทยทุกคนทุกสิทธิ โดยมีหลักเกณฑ์เข้ารับการตรวจ ได้แก่ เกณฑ์กลุ่มเสี่ยง คัดกรองก่อนทําหัตถการ และแพทย์ผู้ตรวจรักษาประเมินว่ามีความจําเป็นตามดุลยพินิจของแพทย์
3.สปสช. รับทราบปัญหาและความเดือดร้อนของประชาชน ซึ่งขณะนี้มีประชาชนจํานวนมากต้องการเข้าถึงบริการตรวจคัดกรองโควิด-19 นอกจากการให้บริการจุดตรวจเชิงรุกในพื้นที่ต่างๆ ที่ สปสช. ได้ร่วมกับหน่วยงานที่เกี่ยวข้องแล้ว ยังได้จัดซื้อชุดตรวจ ATK จํานวน 8.5 ล้านชุด ที่ได้ผ่านบอร์ด สปสช. ไปแล้วเพื่อบริการฟรีกับประชาชน ทําให้ประชาชนเข้าถึงการตรวจได้โดยไม่ต้องเสียค่าใช้จ่าย
รัฐบาลไทย-ข่าวทำเนียบรัฐบาล-นายกฯ สั่งทุกกระทรวงเร่งแก้ปัญหาราคาสินค้า ใช้ข้อเท็จจริงสร้างการรับรู้ ปชช. - แจงเฟคนิวส์
วันพุธที่ 6 เมษายน 2565
นายกฯ สั่งทุกกระทรวงเร่งแก้ปัญหาราคาสินค้า ใช้ข้อเท็จจริงสร้างการรับรู้ ปชช. - แจงเฟคนิวส์
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม เร่งแก้ปัญหาราคาสินค้าเกษตร ปุ๋ย อาหารสัตว์ และการส่งออกผลไม้ไปจีน สั่งการให้ทุกกระทรวง - หน่วยงานร่วมกันหาข้อยุติและคลี่คลายปัญหาโดยเร็ว ให้สินค้าไม่ขาดตลาดและราคาไม่สูง เพื่อลดผลกระทบประชาชนทุกกลุ่ม ทั้งเกษตรกร ผู้บริโภค ผู้ผลิต ผู้ประกอบการ และรัฐบาลยังไม่อนุญาตให้ปรับราคาสินค้าควบคุม 18 หมวดแต่อย่างใด
.
พร้อมเร่งสร้างการรับรู้ให้ประชาชนเข้าใจการดําเนินงานของรัฐบาลด้วยข้อมูลที่ถูกต้อง รวมถึงปัญหาเฟคนิวส์ ที่จะต้องชี้แจงตอบโต้ด้วยข้อเท็จจริงให้ทันสถานการณ์ ไม่ให้เกิดความสับสนและเข้าใจผิด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดเกษตรฯ เผยหลักเกณฑ์การช่วยเหลือตามระเบียบกระทรวงการคลังฯ
วันอาทิตย์ที่ 26 กันยายน 2564
ปลัดเกษตรฯ เผยหลักเกณฑ์การช่วยเหลือตามระเบียบกระทรวงการคลังฯ
ปลัดเกษตรฯ เผยหลักเกณฑ์การช่วยเหลือตามระเบียบกระทรวงการคลังฯ สําหรับเกษตรกรที่ได้รับความเสียหายจากอุทกภัย ย้ํา "การให้ความช่วยเหลือนี้ มุ่งหมายที่จะบรรเทาความเดือดร้อนเฉพาะหน้าของผู้ประสบภัย แต่มิได้มุ่งหมายที่จะชดเชยความเสียหาย"
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยถึงหลักเกณฑ์การช่วยเหลือตามระเบียบกระทรวงการคลังฯ ปี 62 โดยมีการปรับอัตราการให้ความช่วยเหลือให้มีความเหมาะสมยิ่งขึ้น ตามหลักเกณฑ์วิธีปฏิบัติปลีกย่อยเกี่ยวกับการให้ความช่วยเหลือด้านการเกษตร ซึ่งมีผลบังคับใช้ตั้งแต่วันที่เกิดภัย 1 ก.ย. 64 โดยช่วยเหลือกรณีเสียหายสิ้นเชิง (ตาย/สูญหาย) แบ่งเป็น
ด้านพืช ไม่เกินครัวเรือนละ 30 ไร่ ได้แก่ ข้าว ไร่ละ 1,340 บาท พืชไร่และพืชผัก ไร่ละ 1,980 บาท ไม้ผล ไม้ยืนต้น และอื่น ๆ ไร่ละ 4,048 บาท
ด้านประมง (สัตว์น้ํา) ได้แก่ ปลาทุกชนิด/สัตว์น้ําอื่น ไร่ละ 4,682 บาท ไม่เกินรายละ 5 ไร่ กุ้ง/หอยทะเล ไร่ละ 11,780 บาท ไม่เกินรายละ 5 ไร่ และกระชัง/บ่อซีเมนต์ตรม. ละ 368 บาท ไม่เกินรายละ 80 ตรม.
ด้านปศุสัตว์ ได้แก่ โค ตัวละ 13,000 – 35,000 บาท (ไม่เกินรายละ 5 ตัว) กระบือ ตัวละ 15,000 – 39,000 บาท (ไม่เกินรายละ 5 ตัว) สุกร ตัวละ 1,500 – 3,000 บาท (ไม่เกินรายละ 10 ตัว) แพะ/แกะ ตัวละ 1,500 – 3,000 บาท (ไม่เกินรายละ 10 ตัว) ไก่พื้นเมือง/ไก่งวง ตัวละ 30–80 บาท (ไม่เกินรายละ 300 ตัว) ไก่ไข่/เป็ดไข่ ตัวละ 30 – 100 บาท รายละไม่เกิน 1,000 ตัว) ไก่เนื้อ ตัวละ 20 - 50 บาท (ไม่เกินรายละ 1,000 ตัว) เป็ดเนื้อ/เป็นเทศ ตัวละ 30 - 80 บาท (ไม่เกินรายละ 1,000 ตัว) นกกระทา ตัวละ 10 – 30 บาท (ไม่เกินรายละ 1,000 ตัว) นกกระจอกเทศ ตัวละ 2,000 บาท (ไม่เกินรายละ 10 ตัว) และห่าน ตัวละ 100 บาท (ไม่เกินรายละ 300 ตัว)
ด้านอื่น ๆ ได้แก่ การช่วยเหลือค่าขนย้ายดินโคลนไม่เกิน 35,000 บาท/ราย การช่วยเหลือค่าปรับเกลี่ยพื้นที่ เหมาจ่าย 800 บาท/ไร่ การช่วยเหลือค่าปรับพื้นที่ทํานาเกลือ ไร่ละ 1.220 บาท ไม่เกิน 30 ไร่ การช่วยเหลือค่าเครื่องมือประกอบอาชีพไม่เกิน 11,400 บาท/ครัวเรือน และการช่วยเหลือค่าซ่อมแซมคอกสัตว์/โรงเรือน/ยุ้งข้าว ครัวเรือนละไม่เกิน 5,700 บาท
สําหรับกรณีเกษตรกรเข้าร่วมโครงการประกันภัยกับ ธ.ก.ส. แบ่งเป็น ข้าวนาปี ปีการผลิต 2564 (Tier1+2) ได้รับความคุ้มครอง 1,500 บาท/ไร่ และข้าวโพดเลี้ยงสัตว์ ปีการผลิต 2564 (Tier1+2) ได้รับความคุ้มครอง 1,740 บาท/ไร่
ทั้งนี้ สามารถติดต่อขอรับสิทธิ์การช่วยเหลือได้ที่สํานักงานเกษตร/ประมง/ปศุสัตว์อําเภอ หรือเจ้าหน้าที่กระทรวงเกษตรฯ ใกล้บ้านท่าน โดยหลักเกณฑ์/คุณสมบัติเกษตรกรที่ได้รับการช่วยเหลือ จะต้องเป็นเกษตรกรที่มีพื้นที่การผลิตเสียหายสิ้นเชิงอยู่ในพื้นที่ประกาศเขตฯ และขึ้นทะเบียนเกษตรกรกับหน่วยงานของกระทรวงเกษตรและสหกรณ์ก่อนเกิดภัย
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 17 – 23 มิถุนายน 2565
วันศุกร์ที่ 24 มิถุนายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 17 – 23 มิถุนายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 17 – 23 มิถุนายน 2565 พบการกระทําผิด จํานวน 627 คดี คิดเป็นเงินค่าปรับ 10.27 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 17 – 23 มิถุนายน 2565) พบว่ามีการกระทําผิด จํานวน 627 คดี คิดเป็นเงินค่าปรับ 10.27 ล้านบาท โดยแยกเป็น สุรา จํานวน 329 คดี ค่าปรับ 2.72 ล้านบาท ยาสูบ จํานวน 228 คดี ค่าปรับ 5.68 ล้านบาท ไพ่ จํานวน 9 คดี ค่าปรับ 0.10 ล้านบาท น้ํามันและผลิตภัณฑ์น้ํามัน จํานวน 22 คดี ค่าปรับ 0.50 ล้านบาท น้ําหอม จํานวน 3 คดี ค่าปรับ 0.27 ล้านบาท รถจักรยานยนต์ จํานวน 17 คดี ค่าปรับ 0.38 ล้านบาท และสินค้าอื่น ๆ จํานวน 19 คดี ค่าปรับ 0.62 ล้านบาท โดยมีของกลางแยกเป็นน้ําสุรา จํานวน 2,416.475 ลิตร ยาสูบ จํานวน 39,599 ซอง ไพ่ จํานวน 446 สํารับ น้ํามันและผลิตภัณฑ์น้ํามัน จํานวน 64,945.000 ลิตร น้ําหอม จํานวน 746 ขวด รถจักรยานยนต์ จํานวน 19 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 23 มิถุนายน 2565 พบว่า มีการกระทําผิด จํานวน 20,249 คดี คิดเป็นเงินค่าปรับ 368.54 ล้านบาท โดยแยกเป็น สุรา จํานวน 10,985 คดี ค่าปรับ 96.30 ล้านบาท ยาสูบ จํานวน 6,940 คดี ค่าปรับ 183.65 ล้านบาท ไพ่ จํานวน 306 คดี ค่าปรับ 3.10 ล้านบาท น้ํามันและผลิตภัณฑ์น้ํามัน จํานวน 603 คดี ค่าปรับ 25.19 ล้านบาท น้ําหอม จํานวน 92 คดี ค่าปรับ 9.42 ล้านบาท รถจักรยานยนต์ จํานวน 853 คดี ค่าปรับ จํานวน 19.63 ล้านบาท และสินค้าอื่น ๆ จํานวน 470 คดี ค่าปรับ 31.25 ล้านบาท โดยมีของกลางแยกเป็นน้ําสุรา จํานวน 177,917.850 ลิตร ยาสูบ จํานวน 3,172,241 ซอง ไพ่ จํานวน 19,413 สํารับ น้ํามันและผลิตภัณฑ์น้ํามัน จํานวน 854,459.000 ลิตร น้ําหอม จํานวน 284,286 ขวด รถจักรยานยนต์ จํานวน 1,049 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
https://webdev.excise.go.th/act2560/suppress-news/42-2565/839-2565-17-23-2565-30
รัฐบาลไทย-ข่าวทำเนียบรัฐบาล-รมว.เกษตรฯ เปิดนิทรรศการเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2565
วันศุกร์ที่ 29 กรกฎาคม 2565
รมว.เกษตรฯ เปิดนิทรรศการเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2565
เปิดนิทรรศการเฉลิมพระเกียรติพระบาทสมเด็จพระเจ้าอยู่หัว
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานในพิธีเปิดนิทรรศการเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2565 ณ บริเวณอาคาร Thailand Pavilion และมีพิธีจุดเทียนชัยถวายพระพรชัยมงคลพระบาทสมเด็จพระเจ้าอยู่หัว โดยมีคณะผู้บริหารกระทรวงเกษตรและสหกรณ์ แขกผู้มีเกียรติ ผู้แทนจากประเทศและองค์กรที่เข้าร่วมจัดงาน และชุมชนชาวไทยในเข้าร่วมพิธีในช่วงค่ํา ณ เมือง Almere ประเทศเนเธอร์แลน์ เมื่อวันที่ 28 กรกฎาคม 2565 ที่ผ่านมา
รัฐบาลไทย-ข่าวทำเนียบรัฐบาล-รมว.ดีอีเอส ร่วมเวทีรัฐมนตรีอาเซียน ปลื้มไทยคว้า 4 รางวัล ASEAN ICT Awards 2021
วันเสาร์ที่ 29 มกราคม 2565
รมว.ดีอีเอส ร่วมเวทีรัฐมนตรีอาเซียน ปลื้มไทยคว้า 4 รางวัล ASEAN ICT Awards 2021
รมว.ดีอีเอส ร่วมเวทีรัฐมนตรีอาเซียน ปลื้มไทยคว้า 4 รางวัล ASEAN ICT Awards 2021
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคมเปิดเผยถึงการประชุมฯรัฐมนตรีอาเซียนด้านดิจิทัลครั้งที่2 (The 2nd ASEAN Digital Ministers MeetingหรือADGMIN)ซึ่งจัดขึ้นระหว่างวันที่27-28มกราคม2565โดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมร่วมประชุมทั้งนี้ในวันที่28มกราคม2565รัฐมนตรีอาเซียนดิจิทัลได้มีการหารือร่วมกับคู่เจรจาของอาเซียนเพื่อรับรองแผนงานความร่วมมือด้านดิจิทัลระหว่างอาเซียนกับจีนและอินเดียประจําปี2565 โดยให้ความสําคัญในประเด็นอาทิการพัฒนาด้านเศรษฐกิจดิจิทัลความมั่นคงด้านเศรษฐกิจดิจิทัลการสร้างความเชื่อมั่นด้านโครงสร้างพื้นฐานทางดิจิทัลการพัฒนา5G นวัตกรรมเทคโนโลยีสมัยใหม่การพัฒนาศักยภาพบุคลากรเพื่อส่งเสริมความร่วมมือที่แน่นแฟ้นระหว่างประเทศสมาชิกอาเซียนสําหรับเอกสารผลลัพธ์สําคัญในการประชุมADGMINครั้งที่2นี้ได้แก่ปฏิญญาเนปิดอว์และแผนปฏิบัติการว่าด้วยการดําเนินงานหุ้นส่วนความร่วมมือระหว่างอาเซียน–จีนด้านเศรษฐกิจดิจิทัลปีค.ศ. 2021 – 2025
ทั้งนี้ในช่วงท้ายของการประชุมฯรัฐมนตรีอาเซียนด้านดิจิทัลพร้อมเข้าร่วมพิธีการมอบรางวัลสําหรับผู้ชนะเลิศการประกวดASEAN ICT Awards 2021โดยในปีนี้ไทยได้รับรางวัลจํานวน4รางวัล
(1)รางวัลGoldหมวดResearch and Developmentผลิตภัณฑ์และบริการด้านICTที่ถูกค้นคว้าวิจัยและสร้างขึ้นใหม่ด้วยความรู้กระบวนการผลิตภัณฑ์และบริการใหม่ๆเพื่อตอบสนองความต้องการของตลาดโดยทีมT-NET CO.,LTD.
(2)รางวัลSilverหมวดPrivate Sectorผลิตภัณฑ์หรือบริการด้านICTที่มีความเกี่ยวข้องกับภาคธุรกิจและอุตสาหกรรมโดยTellscore (3)รางวัลSilverหมวดStart-up Companyนวัตกรรมด้านICTที่พัฒนาขึ้นโดยผู้ประกอบการด้านICTที่ยังอยู่ในช่วงเริ่มต้นของการก่อตั้งโดยทีมRobolingo Co., Ltd.
(4)รางวัลBronzeหมวดDigital Contentผลิตภัณฑ์ที่เกี่ยวข้องกับกระบวนการรวบรวมข้อความเสียงรูปภาพและวิดีโอในรูปแบบมัลติมีเดียเพื่อสร้างความสนใจ(ความบันเทิง)สาระบันเทิงและปฏิสัมพันธ์โดยทีมBlue Ocean Technology
*************
รัฐบาลไทย-ข่าวทำเนียบรัฐบาล-รมว.แรงงาน มอบที่ปรึกษา มอบใบประกาศขอบคุณภาคเอกชนร่วมสนับสนุนการฉีดวัคซีนผู้ประกันตน ม.33
วันพุธที่ 25 สิงหาคม 2564
รมว.แรงงาน มอบที่ปรึกษา มอบใบประกาศขอบคุณภาคเอกชนร่วมสนับสนุนการฉีดวัคซีนผู้ประกันตน ม.33
รมว.แรงงาน มอบที่ปรึกษา มอบใบประกาศขอบคุณภาคเอกชนร่วมสนับสนุนการฉีดวัคซีนผู้ประกันตน ม.33
วันที่25สิงหาคม2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานพร้อมด้วยนางสาวบุปผาเรืองสุดผู้ตรวจราชการกระทรวงแรงงานลงพื้นที่มอบใบประกาศขอบคุณภาคเอกชนที่ร่วมให้การสนับสนุนสถานที่และโรงพยาบาลในเครือข่ายประกันสังคมที่สนับสนุนบุคลากรทางการแพทย์ในการฉีดวัคซีนโควิด-19ให้แก่ผู้ประกันตนมาตรา33ณสโมสรธนาคารกรุงเทพศูนย์การค้าพาราไดซ์พาร์คและศูนย์การค้าเซ็นทรัลบางนาโดยนางธิวัลรัตน์กล่าวว่าตามที่รัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งกํากับดูแลกระทรวงแรงงานได้มีความห่วงใยพี่น้องผู้ใช้แรงงานและประชาชนทั่วไปจากสถานการณ์การระบาดของโรคโควิด-19และกําหนดให้การฉีดวัคซีนเป็นวาระแห่งชาตินั้นและท่านรัฐมนตรีว่าการกระทรวงแรงงานได้มอบหมายสํานักงานประกันสังคมบูรณาการร่วมกับกระทรวงมหาดไทยโดยกรุงเทพมหานครกระทรวงสาธารณสุขโดยสํานักงานหลักประกันสุขภาพแห่งชาติ(สปสช.)กระทรวงการคลังโดยธนาคารกรุงไทยและสถานพยาบาลเครือข่ายประกันสังคมทั้งภาครัฐและเอกชนให้บริการฉีดวัคซีนป้องกันโควิด-19ให้กับผู้ประกันตนเพื่อควบคุมการแพร่ระบาดทั้งในโรงงานและสถานประกอบการ
“รัฐมนตรีว่าการกระทรวงแรงงานท่านสุชาติชมกลิ่นได้มอบหมายให้ดิฉันและคณะลงพื้นที่ตรวจเยี่ยมจุดฉีดวัคซีนให้แก่ผู้ประตนมาตรา33พร้อมมอบใบประกาศเกียรติคุณเพื่อขอบคุณผู้บริหารภาคเอกชนรวมทั้งให้กําลังใจแก่บุคลากรทางการแพทย์ซึ่งการฉีดวัคซีนโควิด-19ให้กับผู้ประกันตนมาตรา33เป็นหนึ่งในมาตรการที่กระทรวงแรงงานให้การป้องกันรักษาโดยเร่งรัดการฉีดวัคซีนให้แก่ผู้ประกันตนตามนโยบายรัฐบาลเพื่อควบคุมการแพร่ระบาดของโควิด-19และสร้างภูมิคุ้มกันหมู่ในกลุ่มแรงงานเพื่อให้กิจการเดินหน้าต่อไปได้”นางธิวัลรัตน์กล่าวในท้ายสุด
+++++++++++++++++++
กองเผยแพร่และประชาสัมพันธ์
25สิงหาคม2564
รัฐบาลไทย-ข่าวทำเนียบรัฐบาล-ดีอีเอส เผยผลมอนิเตอร์เฟคนิวส์สัปดาห์นี้ คนไทยสนใจเรื่องเปิดประเทศ-อีคอมเมิร์ซ
วันอาทิตย์ที่ 14 พฤศจิกายน 2564
ดีอีเอส เผยผลมอนิเตอร์เฟคนิวส์สัปดาห์นี้ คนไทยสนใจเรื่องเปิดประเทศ-อีคอมเมิร์ซ
ดีอีเอส เผยผลมอนิเตอร์เฟคนิวส์สัปดาห์นี้ คนไทยสนใจเรื่องเปิดประเทศ-อีคอมเมิร์ซ
“นพวรรณ”โฆษกดีอีเอสฝ่ายการเมืองเปิดผลมอนิเตอร์สถานการณ์ข่าวปลอมรอบสัปดาห์นี้พบคนไทยสนใจประเด็นเกี่ยวกับการเปิดประเทศและอี-คอมเมิร์ซ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่5-11พ.ย. 64โดยศูนย์ต่อต้านข่าวปลอมพบว่า2ใน3ของอันดับข่าวที่ได้รับความสนใจมากสุดประจําสัปดาห์ได้แก่ข่าวเว็บไซต์www.thailandpass.orgเป็นเว็บไซต์ของรัฐเพื่อลงทะเบียนแจ้งการเดินทางเข้าประเทศไทยและข่าวรัฐบาลเรียกเก็บภาษี7%จากผู้ใช้paypalโดยปิดท้ายด้วยข่าวคําเตือนจากแพทย์ทั่วโลกห้ามประชาชนฉีดวัคซีนโควิด-19เพราะจะเกิดอันตรายต่อร่างกาย
ทั้งนี้ข้อมูลข้างต้นเป็นไปในทิศทางเดียวกับกระแสความสนใจของประชาชนในสถานการณ์ปัจจุบันเกี่ยวกับผลตอบรับนโยบายการเปิดประเทศและพฤติกรรมความนิยมซื้อสินค้าออนไลน์ของผู้บริโภคชาวไทยที่ล่าสุดมีผลสํารวจการตลาดจากเอเยนซี่ชั้นนําทั้งระดับโลกและของไทยยกให้นักช้อปชาวไทยนิยมซื้อสินค้าออนไลน์ติดอยู่ใน3อันดับแรกของโลก
ขณะที่ในภาพรวมของการมอนิเตอร์รอบสัปดาห์พบข้อความที่เข้ามาทั้งสิ้น11,550,495ข้อความโดยจากการคัดกรองมีข้อความที่ต้องดําเนินการตรวจสอบ(Verify)จํานวน213ข้อความรวมเรื่องที่ต้องดําเนินการตรวจสอบ108เรื่องในจํานวนนี้เป็นข่าวเกี่ยวกับโควิด52เรื่อง
“สถานการณ์ข่าวปลอมช่วงที่ผ่านมาเริ่มเข้าสู่ภาวะทรงตัวถือเป็นความสําเร็จระดับหนึ่งในการทํางานของกระทรวงดิจิทัลฯที่มุ่งสร้างการรับรู้อย่างต่อเนื่องให้กับประชาชนและสังคมรู้เท่าทันข่าวปลอมและเราคาดหวังถึงการทํางานร่วมกันอย่างต่อเนื่องของทุกภาคส่วนเพื่อช่วยกันแก้ไขปัญหาข่าวปลอมและประชาชนก็เป็นภาคส่วนสําคัญของความร่วมมือนี้”นางสาวนพวรรณกล่าว
ทั้งนี้เมื่อได้รับข่าวสารข้อมูลผ่านโซเชียลขอให้ประชาชนตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
************
รัฐบาลไทย-ข่าวทำเนียบรัฐบาล-พระราชพิธีเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2565
วันเสาร์ที่ 4 มิถุนายน 2565
พระราชพิธีเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2565
พระราชพิธีเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2565
วันนี้ (3 มิถุนายน 2565) เวลา 17.00 น. นายณัฐพล รังสิตพล อธิบดีกรมส่งเสริมอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัวและสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดําเนินไปในการพระราชพิธีเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี 3 มิถุนายน 2565 ณ พระที่นั่งอัมรินทรวินิจฉัย ในพระบรมมหาราชวัง
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 5 กรกฎาคม 2564 พนักงานติดเชื้อไวรัส COVID-19 จำนวน 3 ราย
วันจันทร์ที่ 5 กรกฎาคม 2564
ประกาศ ขสมก. ประจําวันที่ 5 กรกฎาคม 2564 พนักงานติดเชื้อไวรัส COVID-19 จํานวน 3 ราย
ประกาศ ขสมก. ประจําวันที่ 5 กรกฎาคม 2564 พนักงานติดเชื้อไวรัส COVID-19 จํานวน 3 ราย
1) พนักงานขับรถโดยสารธรรมดา สาย 101 เขตการเดินรถที่ 5
2)พนักงานเก็บค่าโดยสารรถปรับอากาศ สาย 140 เขตการเดินรถที่ 5
3) พนักงานเก็บค่าโดยสารรถปรับอากาศ สาย 129 เขตการเดินรถที่ 1
รัฐบาลไทย-ข่าวทำเนียบรัฐบาล-กระทรวงแรงงาน แจงกรณีสมาชิกกองทุนฯ ไม่ได้รับเงิน เหตุพ้นระยะเวลาคุ้มครอง 5 ปี
วันเสาร์ที่ 5 มีนาคม 2565
กระทรวงแรงงาน แจงกรณีสมาชิกกองทุนฯ ไม่ได้รับเงิน เหตุพ้นระยะเวลาคุ้มครอง 5 ปี
นายไพโรจน์ โชติกเสถียร อธิบดีกรมการจัดหางาน เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน มอบหมายตนดูแลอํานวยความสะดวกแก่แรงงานไทยที่ประสบปัญหาความไม่สงบจากภัยสงครามที่ประเทศยูเครน
จนต้องทยอยเดินทางกลับประเทศไทย ให้ได้รับความสะดวกและรับเงินช่วยเหลือสําหรับสมาชิกกองทุนเพื่อช่วยเหลือคนหางานไปทํางานในต่างประเทศ “กรณีประสบปัญหาต้องเดินทางกลับประเทศไทยก่อนสิ้นสุดการเป็นสมาชิกกองทุน เนื่องจากภัยสงคราม” ตามระเบียบกระทรวงแรงงานว่าด้วยกิจการที่จะใช้จ่ายเงินจากกองทุนเพื่อช่วยเหลือคนหางานไปทํางานต่างประเทศ
“ท่านรัฐมนตรีสุชาติฯ ห่วงใยแรงงานไทย กําชับให้กรมการจัดหางานดูแลช่วยเหลือแรงงานไทยทุกคนอย่างดี โดยเฉพาะแรงงานไทยที่เป็นสมาชิกกองทุนฯ ต้องเร่งจ่ายเงินเพื่อบรรเทาความเดือดร้อนให้เขาโดยเร็วที่สุด ซึ่งกรมการจัดหางานรับข้อสั่งการและปฏิบัติตามอย่างเคร่งครัด หากเป็นสมาชิกกองทุนฯ และยังอยู่ในระยะเวลาคุ้มครอง 5 ปี จะได้รับเงินทันที ไม่มีตกหล่นแน่นอน สําหรับกรณีแรงงานไทยชาวนครราชสีมา อําเภอพิมายที่ไม่ได้รับเงินเยียวยา จํานวน 15,000 บาท จากการตรวจสอบข้อมูลพบว่า นางสาวจิราพัชร ยิ่งแก้ว ได้สมัครเป็นสมาชิกฯกองทุน โดยสมัครใจส่งเงินเข้ากองทุน จํานวน 500 บาท และได้เดินทางออกจากประเทศไทย วันที่ 17 มีนาคม 2559 มีระยะเวลาการทํางานตามสัญญาจ้าง เป็นเวลา 9 เดือน หากนับตามวันครบกําหนดสัญญาจ้าง (16 ธันวาคม 2559) ต่อไปอีก 5 ปี แรงงานท่านนี้จะอยู่ในความคุ้มครองของกองทุนฯ ถึงวันที่ 16 ธันวาคม 2564 ซึ่งขณะนี้สิ้นสุดระยะเวลาไปแล้ว ทําให้ไม่ได้รับสิทธิประโยชน์ดังกล่าว”อธิบดีกรมการจัดหางานกล่าว
อธิบดีกรมการจัดหางานกล่าวต่อไปว่า กรมการจัดหางานห่วงใยและฝากถึงคนงานไทยที่ประสงค์จะเดินทางไปทํางานในต่างประเทศตระหนักและให้ความสําคัญในการส่งเงินเข้ากองทุนฯ เพื่อสมัครเป็นสมาชิกกองทุน เพื่อให้ได้รับความช่วยเหลือและได้รับการดูแลตามสิทธิประโยชน์จากกองทุนฯ หากเกิดเหตุการณ์ไม่คาดคิดเกิดขึ้น หรือเกิดสถานการณ์ฉุกเฉินเช่นนี้ โดยกรมการจัดหางานจะมีกระบวนการในการตรวจสอบอย่างละเอียด รัดกุม ซึ่งแรงงานไทยที่เป็นสมาชิกกองทุนฯ ที่ประสบปัญหาต้องเดินทางกลับประเทศไทยแล้ว เมื่อเข้าสู่กระบวนการกักตัวตามมาตรการป้องกันและการควบคุมโรคของรัฐแล้ว กรมการจัดหางานจะจ่ายเงินเยียวยาตามสิทธิประโยชน์ของสมาชิกกองทุนฯ ทันที
รัฐบาลไทย-ข่าวทำเนียบรัฐบาล-การรถไฟแห่งประเทศไทยแจงแนวทางการดูแลชุมชนมิตรภาพ จังหวัดขอนแก่น ที่ได้รับผลกระทบจากโครงการก่อสร้างรถไฟความเร็วสูงระยะที่ 2 นครราชสีมา - หนองคาย
วันอังคารที่ 1 มีนาคม 2565
การรถไฟแห่งประเทศไทยแจงแนวทางการดูแลชุมชนมิตรภาพ จังหวัดขอนแก่น ที่ได้รับผลกระทบจากโครงการก่อสร้างรถไฟความเร็วสูงระยะที่ 2 นครราชสีมา - หนองคาย
การรถไฟแห่งประเทศไทยแจงแนวทางการดูแลชุมชนมิตรภาพ จังหวัดขอนแก่น ที่ได้รับผลกระทบจากโครงการก่อสร้างรถไฟความเร็วสูงระยะที่ 2 นครราชสีมา - หนองคาย ยืนยันมีแผนดูแลผู้ได้รับผลกระทบอย่างเหมาะสม ไม่มีการทอดทิ้งประชาชน
ตามที่มีสื่อออนไลน์ Thai E-News ได้เผยแพร่ข่าว เมื่อวันที่ 17 กุมภาพันธ์ 2565 ในหัวข้อข่าว The Isaan Record โดย อติเทพ จันทร์เทศ เรื่องและภาพ ความว่า ได้ลงพื้นที่เพื่อบันทึกความทรงจําของคนในชุมชนมิตรภาพ ชุมชนริมทางรถไฟที่ถูกการรถไฟแห่งประเทศไทย (รฟท.) ไล่รื้อเพื่อสร้างทางรถไฟความเร็วสูงระยะที่ 2 โคราช - หนองคาย ซึ่งตอนนี้ รฟท. ยังไม่มีแผนรองรับการอพยพคนกว่า 700 ครอบครัว นั้น
การรถไฟแห่งประเทศไทย (รฟท.) กระทรวงคมนาคม ขอชี้แจงว่า การดําเนินโครงการก่อสร้างทางรถไฟทุกโครงการ รฟท. มีแผนดูแลรองรับผู้ได้รับผลกระทบจากก่อสร้างมาโดยตลอด ซึ่งในส่วนชุมชนมิตรภาพที่อยู่ด้านทิศเหนือของสถานีขอนแก่น รฟท. โดยกลุ่มบริษัทที่ปรึกษางานศึกษาออกแบบโครงการก่อสร้างรถไฟความเร็วสูงระยะที่ 2 ช่วงนครราชสีมา - หนองคาย ได้พิจารณาแนวทางการดูแลเบื้องต้น โดยให้ชุมชนมิตรภาพ และชุมชนในเขตที่ดินรถไฟที่ได้รับผลกระทบจากโครงการรถไฟความเร็วสูงระหว่าง กม.444+400 ถึงกม. 470+500 ย้ายที่อยู่อาศัยไปอยู่ในเขตย่านสถานีห้วยไห และย่านสถานีสําราญ
อย่างไรก็ตาม ในการประชุมคณะทํางานพิจารณาแนวทางการแก้ไขปัญหาที่อยู่อาศัยชุมชนที่อยู่ในที่ดินของ รฟท. ครั้งที่ 1/2565 เมื่อวันที่ 4 มกราคม 2565 ซึ่งมีนายคมสันต์ จันทร์อ่อน ผู้แทนเครือข่ายสลัม 4 ภาคในฐานะคณะทํางานและผู้ช่วยเลขานุการคนที่ 3 เข้าร่วมประชุม ได้มีการรับทราบข้อเสนอเพิ่มเติม จากโครงการบ้านมั่นคงของสถาบันพัฒนาองค์กรชุมชน (พอช.) ซึ่งได้ทําหนังสือแสดงเจตจํานงเพื่อขอเช่าพื้นที่ของ รฟท. บริเวณสนามกอล์ฟ ข้างสถานีรถไฟขอนแก่นเดิม เนื้อที่ประมาณ 2 ไร่ สําหรับสร้างที่อยู่อาศัยรองรับชุมชนโนนหนองวัด 2 (ริมราง) และชุมชนเทพารักษ์ 5 ที่ได้รับผลกระทบจากโครงการก่อสร้างรถไฟความเร็วสูงเช่นกัน
โดยระหว่างนี้ ทางฝ่ายบริหารทรัพย์สินของ รฟท. ได้รับเรื่องดังกล่าวไปพิจารณาร่วมกับคณะทํางานพิจารณาแนวทางการแก้ไขปัญหาที่อยู่อาศัยชุมชนที่อยู่ในเขตที่ดินของ รฟท. เพื่อหาข้อสรุปว่าจะมีการดูแลชุมชนมิตรภาพไปในพื้นที่ใดเพื่อให้เกิดความเหมาะสม ไม่ว่าจะเป็นการย้ายไปสถานีห้วยไห หรือสถานีสําราญตามแผนเดิม หรือการย้ายไปในพื้นที่ 2 ไร่ (สนามกอล์ฟ) ที่ พอช.มีแผนสร้างโครงการบ้านมั่นคง ซึ่งอาจปรับแบบสร้างเป็นที่อยู่อาศัยแนวตั้งประเภทอาคารสูง เพื่อรองรับประชาชนจากชุมชนมิตรภาพเพิ่มเติม
รฟท. จึงขอเรียนชี้แจงเพื่อทราบเบื้องต้น ไว้ ณ ที่นี้ และขอย้ําว่า มีความตั้งใจในการดูแลประชาชนและชุมชนที่ได้รับผลกระทบอย่างเต็มที่ และเหมาะสม โดยจะไม่มีการทอดทิ้ง อย่างไรก็ดี ในการดําเนินการต่างๆนั้น การรถไฟฯคํานึงถึงประโยชน์สูงสุดต่อประชาชนและส่วนรวมเป็นสําคัญ
Facebook ทีมพีอาร์การรถไฟแห่งประเทศไทย https://www.facebook.com/100064440019733/posts/325045469653451/
INSTAGRAM SRT OFFICIAL https://www.instagram.com/p/CajS9bPrV-C/?utm_medium=copy_link
Twitter SRT OFFICIAL @PR_SRT https://twitter.com/pr_srt/status/1498543965833871363?s=21
รัฐบาลไทย-ข่าวทำเนียบรัฐบาล-ครม. ไฟเขียว! ผู้ประกอบการซื้อชุดตรวจ ATK ให้ลูกจ้าง นำมาลดหย่อนภาษีได้ 1.5 เท่า
วันพฤหัสบดีที่ 16 กันยายน 2564
ครม. ไฟเขียว! ผู้ประกอบการซื้อชุดตรวจ ATK ให้ลูกจ้าง นํามาลดหย่อนภาษีได้ 1.5 เท่า
....
ที่ประชุม ครม. วันนี้ (14 ก.ย.) เห็นชอบให้ผู้ประกอบการที่ซื้อชุดตรวจโควิด-19 แบบ Antigen Test Kit (ATK) สําหรับพนักงานหรือลูกจ้าง สามารถนําใบเสร็จค่าใช้จ่ายไปลดหย่อนภาษีเงินได้นิติบุคคลได้ 1.5 เท่า ถึงวันที่ 31 มี.ค. 65
.
มาตรการภาษีดังกล่าวเป็นการสนับสนุนให้ผู้ประกอบการได้มีส่วนร่วมในการป้องกันและควบคุมโรคโควิด-19 ด้วยการเพิ่มการตรวจ ATK ในกลุ่มแรงงาน และยังช่วยบรรเทาภาระภาษี หลังจากที่ ศบค. ได้คลายมาตรการให้บางกิจการกลับมาเปิดได้ตั้งแต่วันที่ 1 ก.ย. เป็นต้นมา
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“นายกฯ” มอบโฆษกรัฐบาลลงพื้นที่ให้กำลังใจผู้ประกอบการ ร้านค้า ห้างสรรพสินค้าเปิดวันแรก เน้นมาตรการ COVID Free Setting สร้างความมั่นใจบริการด้วยความปลอดภัย
วันพุธที่ 1 กันยายน 2564
“นายกฯ” มอบโฆษกรัฐบาลลงพื้นที่ให้กําลังใจผู้ประกอบการ ร้านค้า ห้างสรรพสินค้าเปิดวันแรก เน้นมาตรการ COVID Free Setting สร้างความมั่นใจบริการด้วยความปลอดภัย
“นายกฯ” มอบโฆษกรัฐบาลลงพื้นที่ให้กําลังใจผู้ประกอบการ ร้านค้า ห้างสรรพสินค้าเปิดวันแรก เน้นมาตรการ COVID Free Setting สร้างความมั่นใจบริการด้วยความปลอดภัย ขณะที่จํานวนผู้ติดเชื้อโควิด-19 ทยอยลดลงสวนทางกับยอดการฉีดวัคซีนเพิ่มรายวัน
วันนี้ (1 กันยายน 2564) เวลา 14.30 น. นายธนกร วังบุญคงชนะ โฆษกประจําสํานักนายกรัฐมนตรี พร้อมนางฐนิวรรณ กุลมงคล นายกสมาคมภัตตาคารไทย ลงพื้นที่ตรวจเยี่ยมร้านอาหาร Copper ณ The Sense ย่านปิ่นเกล้า ต้นแบบร้านอาหารในยุคโควิด-19 ที่เปิดให้บริการภายใต้ COVID Free Setting เว้นระยะห่าง ระบบระบายอากาศที่ดี มีสุขอนามัยและสะอาดปลอดภัย ผู้ประกอบการและพนักงานฉีดวัคซีนป้องกันโควิด-19 ครบตามเกณฑ์และมีการตรวจคัดกรองด้วยชุดตรวจ ATK ซึ่งผู้ประกอบการและพนักงานดีใจได้กลับมาเปิดกิจการเกือบเหมือนปกติ พร้อมขอบคุณนายกรัฐมนตรีที่เห็นใจและรับฟังเสียงประชาชน ออกมาตรการช่วยเหลือผู้ประกอบธุรกิจรายย่อยร้านอาหารและเครื่องดื่ม
นายธนกร กล่าวว่า นายกรัฐมนตรีห่วงใยการประกอบอาชีพของพี่น้องประชาชนโดยเฉพาะผู้ประกอบการรายย่อย ธุรกิจร้านอาหารและเครื่องดื่ม ปัจจุบันมีผู้ประกอบธุรกิจร้านอาหาร ประมาณ 300,000 ราย โดยมีมูลค่าทุนจดทะเบียนของนิติบุคคลที่ประกอบธุรกิจร้านอาหารกว่า 1 แสนล้านบาท ซึ่งที่ผ่านมาคณะรัฐมนตรีมีมติเห็นชอบ “สินเชื่ออิ่มใจ” วงเงิน 2,000 ล้านบาท ช่วยเหลือผู้ประกอบการร้านอาหารหรือเครื่องดื่มที่ได้รับผลกระทบจากการแพร่ระบาดของไวรัส COVID-19 ระลอกใหม่ ซึ่งได้มีการอนุมัติสินเชื่อไปแล้ว 5,500 ราย รวมวงเงิน 400 ล้านบาท
นายธนกร กล่าวอีกว่า วันนี้เดินทางมาร้านอาหาร Copper ที่เปิดบริการตามมาตรการ COVID Free Environment เป็นร้านอาหารต้นแบบในยุคโควิด-19 ด้วยการยกระดับมาตรการสิ่งแวดล้อม ได้แก่ การเว้นระยะห่าง มีระบบระบายอากาศที่ดี มีสุขอนามัยและสะอาดปลอดภัย ด้านของผู้ประกอบการและพนักงานต้องได้รับการฉีดวัคซีนป้องกันโควิด-19 ครบตามเกณฑ์และตรวจคัดกรองด้วยชุดตรวจ ATK สําหรับลูกค้าที่จะใช้บริการ จะตรวจวัดอุณหภูมิ เช็คอินผ่านแอปพลิเคชันไทยชนะ แสดงผลตรวจการได้รับการฉีดวัคซีนป้องกันโควิด-19 ตามเกณฑ์ หรือแสดงผลการตรวจ ATK มีการกํากับดูแลโดยสมาคมภัตตาคารไทยและคณะกรรมการโรคติดต่อจังหวัด ซึ่งมาตรการ COVID Free Environment นี้ ปัจจุบันเป็นการขอความร่วมมือให้ดําเนินการในพื้นที่นําร่องหรือสถานที่ที่มีความพร้อม มุ่งยกระดับมาตรการป้องกันโควิด-19 สําหรับให้กิจการ/กิจกรรมต่าง ๆ เพื่อให้สามารถกลับมาดําเนินการได้อย่างปลอดภัยและยั่งยืน
นายธนกร กล่าวเพิ่มว่า ช่วงที่ผ่านมา แนวโน้มผู้ติดเชื้อโควิด-19 มีจํานวนลดลง ขณะเดียวกันผู้หายป่วยแล้วเพิ่มจํานวนมากขึ้น รวมทั้งการฉีดวัคซีนที่ทั่วถึงและเพิ่มขึ้นมากขึ้น ณ วันนี้ มีผู้ได้รับการฉีดวัคซีนแล้ว ถึง 32 ล้านโดส ซึ่งมาจากความเชื่อมั่นของภาคเอกชน และประชาชนที่มีต่อมาตรการของรัฐ การปรับมาตรการสําหรับ 1 ก.ย. นี้ เป็นไปเพื่อให้ภาคธุรกิจ เอกชน กลับมาทํากิจกรรมทางเศรษฐกิจอีกครั้ง มีการเดินทางของประชาชนตามความจําเป็น ซึ่งทั้งหมดนั้นยังต้องเข้มงวดในมาตรการสาธารณสุข ซึ่งนายกรัฐมนตรีและรัฐบาลจะเดินหน้าเร่งออกมาตรการขับเคลื่อนเศรษฐกิจควบคู่กับการคุมโควิด-19 เพื่อให้ภาคธุรกิจและประชาชนสามารถกลับมาดําเนินชีวิตและประกอบการในรูปแบบปกติใหม่ (New Normal) ได้โดยเร็ว
รัฐบาลไทย-ข่าวทำเนียบรัฐบาล-​รัฐบาลเชิญชวนประชาชนร่วมงาน “Amazing Thailand Countdown 2022” ส่งท้ายปีเก่าต้อนรับปีใหม่ตามมาตรฐานสาธารณสุขด้วยความปลอดภัย
วันอังคารที่ 14 ธันวาคม 2564
​รัฐบาลเชิญชวนประชาชนร่วมงาน “Amazing Thailand Countdown 2022” ส่งท้ายปีเก่าต้อนรับปีใหม่ตามมาตรฐานสาธารณสุขด้วยความปลอดภัย
ใน 5 พื้นที่หลัก ยึดมาตรฐาน Covid Free Setting และ SHA
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลประชาสัมพันธ์การจัดงานเทศกาลปีใหม่ 2565 “Amazing Thailand Countdown 2022” จัดโดยการท่องเที่ยวแห่งประเทศไทย ในช่วงระหว่างวันที่ 27-30 ธันวาคม 2564 ระหว่างเวลา 16.00-22.00 น. และวันที่ 31 ธันวาคม 2564 ระหว่างเวลา 16.00-00.30 น. ซึ่งจะมีการจัดงานใน 5 พื้นที่หลัก ได้แก่ 1. หอคําหลวง อุทยานราชพฤกษ์ จังหวัดเชียงใหม่ 2. หน้าศาลากลาง จังหวัดนครราชสีมา 3. หาดแสงจันทร์ จังหวัดระยอง 4. วัดพระราม จังหวัดพระนครศรีอยุธยา และ 5. หาดปลายแหลมสะพานหิน จังหวัดภูเก็ต และในพื้นที่อื่นๆ อีกรวม 44 จังหวัดทั่วประเทศ ทั้งนี้ พลเอก ประยุทธ์ จันทร์โอชา นายกรัฐมนตรี กําชับให้การจัดงานรื่นเริงในช่วงเทศกาลปีใหม่เป็นไปตามมาตรฐานทางสาธารณสุข เคร่งครัด แต่เปิดโอกาสให้ประชาชนได้ร่วมกันเฉลิมฉลองช่วงเวลาส่งท้ายปีเก่าต้อนรับปีใหม่ด้วยความสุข และด้วยความปลอดภัย
การจัดงานกิจกรรมส่งท้ายปีเก่าต้อนรับปีใหม่นี้ จัดขึ้นในรูปแบบ new normal ภายใต้มาตรการกระทรวงสาธารณสุข (Covid free setting) และมาตรฐาน SHA โดยมีการคัดกรองผู้เข้าร่วมงาน อาทิ จัดระบบการลงทะเบียน การตรวจวัดอุณหภูมิ ผู้เข้าร่วมงานต้องได้รับการฉีดวัคซีนตามที่กําหนด หากได้รับไม่ครบตามเกณฑ์ ต้องตรวจ ATK ก่อนเข้าร่วมงาน เป็นต้น และมีการการควบคุมจํานวนผู้เข้าร่วมงาน เว้นระยะห่าง ลดความเสี่ยงบริเวณจุดสัมผัสร่วม รวมถึงมีการดําเนินมาตรการอื่นๆ เช่น จัดเจ้าหน้าที่ดูแลการปฏิบัติตามมาตรการฯ และจัดเจลแอลกอฮอล์ทําความสะอาดมือ โดยขอให้ประชาชนที่จะเข้าร่วมงานเร่งฉีดวัคซีนให้ได้โดยเร็วที่สุด
นางสาวรัชดา กล่าวด้วยว่า งาน “Amazing Thailand Countdown 2022” ในแต่ละพื้นที่จะประกอบด้วยกิจกรรมการแสดงศิลปินวัฒนธรรมจากศิลปินพื้นบ้าน นักร้องในพื้นที่หรือศิลปินผู้มีชื่อเสียงจากต่างประเทศ รวมทั้งจะมีการจําหน่ายสินค้าและอาหารจากร้านอาหารพื้นถิ่น การประดับตกแต่งไฟ และการจุดพลุเฉลิมฉลองในช่วงกิจกรรมส่งท้ายปีเก่าต้อนรับปีใหม่ โดยไม่ขายเครื่องดื่มแอลกอฮอล์ ซึ่งคาดว่าจะมีนักเที่ยวเที่ยวเดินทางมาเข้าร่วมงานกว่า 15,000 คน ตลอดการจัดงานในแต่ละพื้นที่
รัฐบาลไทย-ข่าวทำเนียบรัฐบาล-ความคืบหน้าการลงทะเบียนโครงการคนละครึ่ง ระยะที่ 3 และโครงการยิ่งใช้ยิ่งได้
วันศุกร์ที่ 25 มิถุนายน 2564
ความคืบหน้าการลงทะเบียนโครงการคนละครึ่ง ระยะที่ 3 และโครงการยิ่งใช้ยิ่งได้
ณ วันที่ 25 มิ.ย.2564 เวลา 08.00 น. โครงการคนละครึ่งระยะที่ 3 ที่เปิดให้ลงทะเบียนตั้งแต่วันที่ 14 มิ.ย.2564 มีประชาชนลงทะเบียนแล้วจํานวน 28.3 ล้านคน และโครงการยิ่งใช้ยิ่งได้ที่เปิดให้ลงทะเบียนตั้งแต่วันที่ 21 มิถุนายน 2564 มีประชาชนลงทะเบียนแ
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ณ วันที่ 25 มิถุนายน 2564 เวลา 08.00 น. โครงการคนละครึ่ง ระยะที่ 3 ที่เปิดให้ลงทะเบียนตั้งแต่วันที่ 14 มิถุนายน 2564 มีประชาชนลงทะเบียนแล้วจํานวน 28.3 ล้านคน และโครงการยิ่งใช้ยิ่งได้ที่เปิดให้ลงทะเบียนตั้งแต่วันที่ 21 มิถุนายน 2564 มีประชาชนลงทะเบียนแล้วจํานวน 3.82 แสนคน
ทั้งนี้ ประชาชนยังสามารถลงทะเบียนโครงการคนละครึ่ง ระยะที่ 3 ผ่านเว็บไซต์ www.คนละครึ่ง.com และโครงการยิ่งใช้ยิ่งได้ ผ่านเว็บไซต์ www.ยิ่งใช้ยิ่งได้.com ได้อย่างต่อเนื่องตั้งแต่เวลา 06.00 น. – 22.00 น. ของทุกวันจนกว่าจะครบ 31 ล้านคน และ 4 ล้านคน ตามลําดับ ทั้งนี้ สําหรับผู้ที่เคยเข้าร่วมโครงการของรัฐแล้ว สามารถลงทะเบียนผ่านแอปพลิเคชัน “เป๋าตัง” ได้อีกทางหนึ่ง
โฆษกระทรวงการคลังได้ย้ําว่า ประชาชนที่ได้รับสิทธิโครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ หรือโครงการคนละครึ่ง ระยะที่ 3 หรือโครงการยิ่งใช้ยิ่งได้ ที่มีความประสงค์จะเปลี่ยนโครงการ ขอให้ลงทะเบียนโครงการคนละครึ่ง ระยะที่ 3 หรือโครงการยิ่งใช้ยิ่งได้ ที่ท่านต้องการเข้าร่วมผ่านแอปพลิเคชัน “เป๋าตัง” ภายในวันจันทร์ที่ 28 มิถุนายน 2564 เวลา 22.00 น. ซึ่งการเปลี่ยนแปลงโครงการทําได้เพียง 1 ครั้งเท่านั้น และถือเป็นการสละสิทธิโครงการเดิม สําหรับการใช้จ่ายของโครงการต่าง ๆ จะเริ่มตั้งแต่วันที่ 1 กรกฎาคม 2564 อย่างไรก็ดี ท่านที่ยังไม่เคยยืนยันตัวตนด้วยบัตรประจําตัวประชาชนกับธนาคารกรุงไทย จํากัด (มหาชน) จะเริ่มใช้จ่ายได้เมื่อยืนยันตัวตนเรียบร้อยแล้ว ซึ่งสามารถยืนยันตัวตนเมื่อใดก็ได้ก่อนการใช้จ่ายโดยไม่ถูกตัดสิทธิโครงการ
ทั้งนี้ ประชาชนสามารถตรวจสอบร้านค้าที่เข้าร่วมแต่ละโครงการได้ที่ www.คนละครึ่ง.com และ www.ยิ่งใช้ยิ่งได้.com ประเภทร้านค้าที่เข้าร่วมโครงการยิ่งใช้ยิ่งได้แล้ว
สํานักงานเศรษฐกิจการคลัง โทร. 02 273 9020 ต่อ 3503 3516 3506 3502 3536 3515
ธนาคารกรุงไทย จํากัด (มหาชน) โทร. 02-111-1122